Fel Gosodwr Amddiffyniad Tân, byddwch yn dylunio ac yn gosod cynnyrch sydd yn gymorth wrth atal tanau. Byddwch yn helpu i amddiffyn adeiladau a'r bobl sydd ynddynt rhag y perygl o dân.
Gosodwr Atal a Diogelwch Tân
Fel Gosodwr Amddiffyniad Tân, byddwch yn dylunio ac yn gosod cynnyrch sy'n gymorth wrth atal tanau. Byddwch hefyd yn helpu Peirianwyr Tân wrth eu gwaith o ddydd i ddydd. Gallech gael eich galw'n Osodwr Atal ac Amddiffyn Tân. Bydd eich dyletswyddau'n amrywio o ddydd i ddydd. Er enghraifft, un diwrnod gallech fod yn ymchwilio deunyddiau diogelwch ta newydd, a'r diwrnod canlynol byddwch yn trafod y dulliau gorau i atal tanau gyda busnesau. Bydd Gosodwyr Amddiffyniad Tân hefyd yn ymweld ag adeiladau sydd wedi'u llosgi'n ddiweddar. Byddwch yn cydweithio â Pheirianwyr Tân a Dynion Tân er mwyn canfod yr hyn a achosodd y tân. Un o'ch dyletswyddau pwysicaf fydd ymweld ag adeiladau newydd. Yma, byddwch yn gweithio ar strwythur yr adeilad yn bennaf, yn gosod:
deunydd gwrth-dân ar y waliau a'r nenfwd
chwistrellau mwynau
seliau tân
deunydd ynysu yn y waliau
haenau gwrth-dân yn y nenfwd
Mae'r cynnyrch yma'n helpu i atal tanau rhag cychwyn, a rhag lledaenu. Gallech fod yn dilyn darlun technegol neu blueprint a grëwyd gan Bensaer. Gallai rhai o'ch dyletswyddau eraill gynnwys:
sicrhau bod eich gwybodaeth am dechnoleg a deddfwriaeth yn gyfredol
dilyn arferion gweithio diogel
creu taflenni a chanllawiau gyda chyngor defnyddiol
dylunio offer diogelwch tân- megis larymau a blancedi tân
Gallai siarad, ysgrifennu, a darllen Cymraeg fod yn gymorth i chi wrth chwilio am waith yng Nghymru.
I fod yn Osodwr Diogelwch Tân, byddwch angen:
gallu bod â'r wybodaeth ddiweddaraf am ddeddfwriaeth a safonau masnach newydd
gallu gweithio ar uchder
sgiliau ysgrifenedig da
sgiliau datrys problemau ardderchog
bod yn gallu rhoi sylw i fanylion
Cyflog Bras amcan yw'r cyfraddau tâl isod.
Dechrau: £28,000-£29,500
Gyda phrofiad: £33,000-£37,000
Mae Uwch Osodwyr Diogelwch Tân yn ennill £40,500-£44,500
Oriau gwaith Mae Gosodwyr Diogelwch Tân fel arfer yn gweithio tua 35-40 awr yr wythnos, o ddydd Llun i ddydd Gwener. Fodd bynnag, efallai y bydd angen dechrau'n gynnar a gorffen yn hwyr, bod ar rota wrth gefn a gwneud rhywfaint o waith ar benwythnosau. Ble allwn i weithio? Mae cyflogwyr Gosodwyr Diogelwch Tân yn cynnwys:
gweithgynhyrchwyr diogelwch tân
Mae cyfleoedd i Osodwyr Diogelwch Tân gyda chyflogwyr ledled y DU. Ble mae swyddi gwag yn cael eu hysbysebu? Mae swyddi'n cael eu hysbysebu ar bob prif hysbysfwrdd swyddi, ar Dod o hyd i swydd, ac yn y Ganolfan Byd Gwaith.
Nid oes un llwybr penodol ar gyfer yr yrfa hon. Ond, byddai meddu ar 5 TGAU, gan gynnwys mathemateg, Saesneg, a phwnc gwyddoniaeth, yn ddefnyddiol. Gallai Prentisiaeth Lefel Ganolradd neu Brentisiaeth Lefel Uwch fod yn le gwych i gychwyn. Edrychwch ar ein herthygl wybodaeth 'Prentisiaethau – Sut mae gwneud cais', am ragor o fanylion am ymgeisio am brentisiaethau.
Pe hoffech chi hyfforddiant, mae'r Fire Protection Association (FPA) yn cynnig cwrs ar ddiogelwch tân wrth ddylunio adeiladau. Gallai'r cwrs yma beri ichi fod yn fwy deniadol i gyflogwyr yn y dyfodol. MAe'r cwrs yn trafod:
dylunio diogelwch tân a rheoliadau adeiladu
gwyddoniaeth tân
gosod gwasanaethau
profion tân
lledaeniad tân
systemau arbenigol a thechnoleg newydd
Bydd rhai agweddau ymarferol i'r cwrs hefyd, a fydd yn gymorth at eich cymhwysiad.
Byddai profiad blaenorol o weithio mewn amgylchedd adeiladu o gymorth mawr i chi yn yr yrfa hon.
Gall Gosodwyr Amddiffyniad Tân barhau at swyddi Peirianwyr Tân, gan ychwanegu at eu cyfrifoldebau a'u tasgau. Hefyd, gallech fynd i addysgu busnesau am bwysigrwydd diogelwch ac amddiffyniadau tân.
Mae'r rhan fwyaf o bobl yn ymuno â'r yrfa hon gyda chymwysterau TGAU, yn enwedig mewn mathemateg, Saesneg a gwyddoniaeth gradd 9-4 (A *-C). Mae dewisiadau yn hytrach na Safon Uwch yn cynnwys cymwysterau:
Fodd bynnag, mae gofynion y cwrs yn amrywio felly darllenwch wefannau'r colegau yn ofalus iawn. I gael Prentisiaeth Lefel Uwch, fel arfer byddwch angen 5 TGAU gradd C/4 neu uwch, gan gynnwys Saesneg a mathemateg, neu fod wedi cwblhau Prentisiaeth Lefel Ganolradd. Mae rhai prifysgolion yn derbyn Bagloriaeth Cymru yn gywerth ag 1 Safon Uwch.